આપણે ત્યાં વિજ્ઞાન કથા સાહિત્ય સંદર્ભે મૌલિક વિચારોનો અભાવ છે. મને એવું લાગે છે કે આપણો પ્રેરણાસ્રોત અંગ્રેજી ફિલ્મો છે. ફિલ્મ અને વાર્તા લેખન બન્ને અલગ બાબત છે. અહીં વાર્તા લેખનમાં ટૂંકી વાર્તાથી લઈને નવલકથા સહિતની વાત છે. ફિલ્મથી જ જો આપણે સાયન્સ ફિક્શનને સરખાવવાના હોય તો પછી આ ગુજરાતી કથાસાહિત્યમાં સાયન્સ ફિક્શનની ચર્ચા જ નકામી થઈ પડે. કારણ કે ફિલ્મમાં ઘણું દૃશ્ય દ્વારા સમજાવી શકાય છે. વિજ્ઞાન લેખકની ખરી કળા જ ત્યાં વરતાય કે એ જ્યારે તે વિજ્ઞાનની સંકલ્પના આઘુનિકતા કે તકનિકી જ્ઞાનને પોતાના શબ્દો દ્વારા કલાકીય ઢંગમાં પ્રસ્તુત કરે.